Diari Oficial de la Generalitat Valenciana


Sumari del DOGV 4321, del 26-08-2002 (2002/9227)

Informació pública del projecte de modificació puntual del Pla General d'Ordenació Urbana de Vinalesa en l'àmbit de la unitat d'execució número 3.1 i de l'alternativa tècnica per al desenvolupament del programa d'actuació integrada d'esta unitat d'execució.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9227


Organisme emissor
:   Ajuntament de Vinalesa

Tipus de document
:   Anunci

Informació pública del projecte de modificació puntual del Pla General d'Ordenació Urbana de Vinalesa en l'àmbit de la unitat d'execució número 3.1 i de l'alternativa tècnica per al desenvolupament del programa d'actuació integrada d'esta unitat d'execució. [2002/F9227]
  
El Ple de l'Ajuntament de Vinalesa, en la sessió ordinària del dia 14 de juny de 2002 va adoptar l'acord següent:
  
Vist que l'Ajuntament de Vinalesa, mitjançant l'acord plenari de data 30 d'octubre de l'any 2001, va aprovar el programa per al desenvolupament de l'actuació integrada corresponent a la unitat d'execució número 3.2 del Pla General d'Ordenació Urbana de Vinalesa, així com el projecte de redelimitació de la unitat d'execució número 3 del pla general esmentat, que considerava la divisió de la inicial unitat d'execució número 3 en altres dues unitats d'execució diferents, que passaren a denominar-se unitat d'execució número 3.1 i unitat d'execució número 3.2.
  
Vist que Antonio Gil Estellés, arquitecte municipal de l'Ajuntament de Vinalesa, ha redactat l'alternativa tècnica del programa per al desenvolupament de l'actuació integrada corresponent a la unitat d'execució número 3.1 del Pla General d'Ordenació Urbana de Vinalesa.
  
Vist que la citada alternativa tècnica està integrada per la documentació següent:
  
a) Memòria del programa per al desenvolupament de l'actuació integrada corresponent a la unitat d'execució número 3.1 del Pla General d'Ordenació Urbana de Vinalesa.
  
b) Projecte de modificació puntual del Pla General d'Ordenació Urbana de Vinalesa en l'àmbit de la unitat d'execució número 3.1.
  
c) Projecte d'urbanització corresponent a la unitat d'execució número 3.1 del Pla General d'Ordenació Urbana de Vinalesa.
  
Atés el que s'establix en els articles 6.3, 7.2, 12.G), 29, 30, 32 a 34, 38.2, 46, 53 i 55.1 de la Llei 6/1994, de 15 de novembre, Reguladora de l'Activitat Urbanística (en endavant LRAU).
  
Atés així mateix el que s'establix en els articles 2.G), 103, 114 a 116, 136 a 141, 158 i 175 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (en endavant RPCV).
  
Atés finalment el que s'establix en els articles 22.2.c) i 47.3.i) de la Llei 7/1985, de 2 d'abril, Reguladora de les Bases del Règim Local.
  
Vist el dictamen favorable de la Comissió Informativa d'Urbanisme.
  
Sotmés a votació, va quedar com seguix:
  
PSPV-PSOE, a favor (6 vots).
  
PPCV, abstenció (3 vots).
  
Primer. Sotmetre a informació pública, durant el termini d'un mes, i de conformitat amb els articles 38.2 i 55.1 de la LRAU i els articles 158 i 175 del RPCV, el projecte de modificació puntual del Pla General d'Ordenació Urbana de Vinalesa en l'àmbit de la unitat d'execució número 3.1, mitjançant anunci publicat en el Diari Oficial de la Generalitat Valenciana i en un diari no oficial d'àmplia difusió al municipi de Vinalesa.
  
Segon. Sotmetre a informació pública, durant un termini de 20 dies, l'alternativa tècnica redactada per l'arquitecte municipal, Antonio Gil Estellés, integrada per la memòria i el projecte d'urbanització necessaris per al desenvolupament del programa d'actuació integrada corresponent a la unitat d'execució número 3.1 del Pla General d'Ordenació Urbana de Vinalesa, mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Abans de la publicació de l'edicte esmentat caldrà remetre avís amb el contingut al domicili fiscal de qui conste en el cadastre com a titular de drets afectats per l'actuació proposada.
  
Este termini d'informació pública té caràcter de simultani concurs públic per a la selecció de l'urbanitzador, i es podran formular al·legacions, proposicions juridicoeconòmiques en competència i alternatives tècniques.
  
Les proposicions juridicoeconòmiques es podran presentar durant els cinc dies següents al venciment del termini d'informació pública, derivat de la publicació de l'edicte en el Diari Oficial de la Generalitat Valenciana.
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per altres 20 dies addicionals. La citada pròrroga s'anunciarà al tauler d'anuncis de l'ajuntament i es comunicarà a qui per desconéixer-la presente pliques prematurament.
  
Tercer. L'acte d'obertura de pliques es portarà a terme en el següent dia hàbil a la conclusió del termini per a presentar-les.
  
Quart. L'expedient administratiu es podrà consultar a l'Ajuntament de Vinalesa, situat al carrer de la Fàbrica, número 1.
  
Als efectes de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present edicte val de notificació al propietari que s'indica tot seguit, en no haver-li pogut practicar la notificació al seu domicili cadastral:
  
Ref.cadastral Propietari i domicili
  
5997201 M. Antonia Sánchez Mercader Doménech
  
 c/ El Batxiller, 10-3-6
  
 (hereva de Rafael Garrigues Mercader)